Ke a go rata – Setswana/Tswana â€“ spoken in Botswana:
Ke a o rataÂ – Sesotho â€“ spoken in Lesotho: Ke a o rata Diboko tsa Basotho
Seboko ke senotlolo se rutang ngwana ntho tse ngata ka yena le moloko wa habo. Ke tsela ya ho badisa meloko hore ngwana a tsebe baholo ba hae le hore o tswalwa ke bo mang. Ka hoo, seboko ke leloko.
Seboko se o tsebisa badimo ba heno, hore o se qetelle o tlotla badimo ba baditjhaba. Sena se bohlokwa hlokwa tabeng tsa moetlo ka ha ho hlokeha tsebo e batsi ya badimo ba lelapa.
Seboko se boela se fana ka tsebo le lesedi la nalane ya setjhaba sa heno. Ka hoo, ha o tseba seboko sa hao, o tseba nalane ya setjhaba sa heno.
Ho feta mona, dithoko tsa diboko di ruta bana ba rona boiphihlelo nthong tse kang dithoko le dithotokisong. Ke hore ke ka tsebo ya diboko moo ngwana a tjhorehang teng ho ba kgeleke le seroki.
Seboko ke neletsano taba hobane bana ba rona le bona ba tla lokela ho fetisa tsebo ena ka molomo baneng ba bona mohla ba hodileng. Ka hoo, papadi tse kang mantilatilane di ntshetsa bokgoni ba neletsano taba pele.
Hlokomela kamano e teng pakeng tsa seboko, lebitso la motho, nalane ya motho, dithoko le moetlo. Ha re reneketsa ngwana re mmitsa ka seboko sa hae, ka Sesotho re be re etsa thapelo. Re bile re ba mahokela pakeng tsa ngwana eo le badimo ba hae. Hodima mona, re tsebisa ngwana ho setjhaba le hore setjhaba se tsebe ngwana eo.
Ka ho rialo he Basotho, tsebo ya diboko tsa habo rona e hlokolotshi. Bana ba lokela ho itseba hore na bona ke bomang. Ha re ruteng bana ba rona ka diboko tsa habo bona.
Ka hoo he, seboko ke moetlo hobane ke seo motho a leng sona.
Diboko tsa Basotho ke tsena:
Bakeng sa dintlha tse feletseng ka diboko, thola dibuka the latelang:
Diboko tsa Basotho, bakeng sa tlhakisetso ka diboko tsohle tsa Basotho.
Bafokeng, bakeng sa tlhakisetso ka diboko tsa Bafokeng.